གནའ་སྔ་མོར་ཞིག་ལ་ཚོང་དཔོན་བཀྲ་ཤིས་ཟེར་བ་ཞིག་ཡོད།ཁོ་ལ་རྟ་ནོར་ལུག་གསུམ་མང་བས་རི་ལུང་བ་ཚང་མ་ཁེབས་ནས་འདུག།ཁོའི་ས་ཞིང་ནི་ཡངས་པའི་རྩ་ཐང་ལས་ཀྱང་ཆེ།ཁོ་ལ་གཡོག་པོ་གཡོག་མོ་སྟོང་ཕྲག་ལས་ཀྱང་བརྒལ།ཁང་བར་ཐོག་བརྩེགས་དགུ་ཡོད་པ་དང་།བརྗིད་ཆགས་ཤིང་ཡིད་དུ་འོང་བ་ཞིག་ཡོད་པ་རེད།ཡིན་ནའང་ཚོང་དཔོན་བཀྲ་ཤིས་ཀྱི་འདོད་པ་ནི་དུང་ཞབས་མེད་ཅིག་དང་མཚོངས་པར།གནམ་འོག་གི་རྒྱུ་ནོར་ཚང་མ་ཁོ་ལ་ཐོབ་ན་ཅི་མ་རུང་བསམ་ནས།ཧམ་སེམས་ཀྱི་རྒྱུ་མ་འགུལ་བཞིན་བསྡོད་ཀྱི་ཡོད་པ་རེད།